En SA se eerste 'Bachelorette' is … | Maroela Media
Qiniso van Damme is SA se eerste Bachelorette (Foto: M-Net)
Qiniso van Damme is pas aangewys as Suid-Afrika se eerste Bachelorette nadat sy vroeër vanjaar aan Marc Buckner se seisoen van The Bachelor SA deelgeneem het.
M-Net het Sondag aangekondig dat hulle ná twee suksesvolle The Bachelor SA-seisoene, nou ook The Bachelorette na die Suid-Afrikaanse skerm bring.
"Qiniso was van die heel begin af 'n gunsteling en ons weet beslis dat sy die passie en opwinding in dié seisoen sal bring," sê M-Net se bemarkingshoof, Lani Lombard.
"Ons koningin Qiniso is oulik, pittig, sexy, slim, uitgesproke, borrelend, vriendelik, selfversekerd, dinamies en eie aan haarself – die tipe vrou wat 'n diverse groep suksesvolle mans onweerstaanbaar sal vind."
In die tweede seisoen van The Bachelor SA was sy in die top-6 voordat sy sonder 'n roos huis toe gestuur is.
Volgens Lombard is Qiniso op 'n plek in haar lewe waar sy iemand soek om saam mee nes te skop.
"Ek is opgewonde om allerhande verskillende mans met pragtige persoonlikhede te ontmoet," sê Qiniso. "Ek is op soek na iemand wat nie bang is om hulself te wees nie, wat 'n wêreldburger is, wat trots is om 'n Suid-Afrikaner te wees en gewillig is om saam met my te groei. As hy my kan laat lag, sal hy beslis ekstra punte kry."
Enkellopende mans wat in Qiniso belangstel, kan nou op M-Net se webtuiste inskryf om deel te neem aan Suid-Afrika se eerste The Bachelorette. Inskrywings sluit op 8 Augustus 2020 en verfilming word vir vroeg 2021 beplan.
In die nuus The Bachelorette SA
Asseblief, dit ook nog.
Maak geen fout nie, ek is nie naastenby 'n engel nie. Ek gaan seker nou gestenig word oor wat ek skryf en dis goed so. Die wat klippe gooi moet dalk eers dink waarom hulle wil klippe gooi. Ek glo ook in vryheid van keuse, spraak en uitdrukking. Ek moet egter iets van my bors af kry. Ek kan nie kommentaar lewer oor die werklike inhoud van hierdie en talle soortgelyke programme (werklikheidsreekse) wat op DSTV uitgesaai word nie. Ek kyk nie daarna nie en diegene wat wel daarna kyk, wel dit is u eie keuse. Ek neem aan dis… Lees meer »